cyanic-selkie/wikianc huggingface dataset:
נאן-נינג
גאוגרפיה ואקלים
נאן-נינג משתרעת על פני 22,108 קמ"ר בדרום-מערב המחוז האוטונומי גואנגשי באגן הררי וגובהה נע בין 70 ל-500 מטרים מעל פני הים. הטמפרטורה הממוצעת השנתית בעיר היא 21.83 מעלות צלזיוס. כמות המשקעים השנתית היא 1,290 מ"מ.
חלוקה מנהלית
הנציבות העירונית נאן-נינג מנהלת 7 מועצות ו-5 נפות:
פיהה צעקנית
פיהה צעקנית (שם מדעי: Lipaugus vociferans) היא מין של עוף טרופי ממשפחת הקוטינגיים, הנפוץ ביערות אמריקה הדרומית שסביב אגן האמזונאס. זוהי ציפור נפוצה יחסית שאיננה בסכנה ומצב שימורה הוא "ללא חשש", בייחוד מאחר שהיא מסתגלת לחיים בפארקים ויישובים.
מאפיינים
הפיהה היא ציפור דומה מעט לקיכלי שאורכה עד 25 ס"מ. שני הזוויגים דומים במראם עם נוצות אפורות עמומות כשהכנפיים והזנב לרוב כהים יותר. הצעירים בעלי גוון אפור-חום או בצבע חלודה. קולה של הציפור עז ביותר, מזכיר את קול הפעמונית הקרובה וממנו היא קיבלה את שמה.
הציפור חיה ביערות הגשם שלאורך האמזונאס והיער האטלנטי של ברזיל. היא מצויה לרוב סביב החופות והחלקים הבינוניים של החופה בגובה של מתחת 500 מטרים בחופה אך מעל 1,000 מטרים מפני הים בקרבת הרי האנדים של ונצואלה.
זוהי ציפור פעילת יום הניזונה מפירות ולעיתים גם מחרקים שהיא לוכדת באוויר, ולרוב נחבאת אל הכלים ביערות וחיה בבדידות או בזוגות, אך בעת החיזור היא מגיעה בקבוצות רבות ומשמיעה קולות חזקים ביותר. קבוצה של מעל עשרה זכרים יימצאו בזירות חיזור ובה יזעקו כדי למשוך נקבות. עוצמת הדציבלים של ציפור זו חזק ביותר - עד 116 דצבלים, הקול השני בעוצמתו של עוף לאחר קולו של המין פעמונית לבנה (Procnias albus).
קאלמונאי
קאלמונאי (בטמילית: கல்முனை, בסינהלית: කල්මුනේ) היא עיר במחוז המזרח שבסרי לנקה.
בשנת 2004 התרחש צונאמי באזור האוקיינוס ההודי ובסרי לנקה בפרט מה שגרם להצפות ענק, התושבים איבדו עבודתם לזמן מה והיו בעיר נזקים בשווי מיליוני דולרים.
דמוגרפיה
העיר קאלמונאי היא עיר מוסלמית סונית והיא היחידה בסרי לנקה שחיים בה מוסלמים. רואים את ההבדל המובהק בין קאלמונאי לערים שונות בסרי לנקה בסגנון הבנייה. בעיר קאנדי למשל יש מקדשים ענקיים לבודהה ובקאלמונאי סגנון הבנייה פשוט יותר והאנשים מגיעים ממעמדות נמוכים יותר. ישנן תחזיות שאומרות שהעיר תהפוך למטרופולין מוסלמי גדול.
האוכלוסייה המקומית מתחלקת מבחינה דתית כדלהלן:
הכח ביליץ
הכח ביליץ (בפולנית: Hakoah Bielsko; בגרמנית: Hakoah Bielitz) היה מועדון ספורט יהודי מביילסקו, פולין. המועדון נוסד ב-1912 ופעל בתקופת בין שתי מלחמות העולם, עד מלחמת העולם השנייה. המועדון שאל את שמו מהקבוצה המפורסמת הכח וינה. הכח בילסקו היא כנראה אגודת הספורט השנייה הוותיקה ביותר של האוכלוסייה היהודית בעולם, אחרי מועדון מכבי קרקוב, שנוסד ב-1909.
המועדון כלל ספורטאים בענפי ספורט שונים, אך הקבוצה הבולטת ביותר של המועדון הייתה קבוצת הכדורגל. היו קבוצות ברכיבת אופניים, בכדורמים וקבוצת שחייה לנשים.
קבוצת הכדורגל של הכח
המועדון נוסד בשנת 1912 על ידי סטודנטים ציונים, תחליף למועדון Bielitz-Bialer Israelitischer Turnverein, בעל אוריינטציה של התבוללות ופרו-גרמנית. צבעי המועדון היו לבן וכחול. הבעיה הגדולה ביותר של השחקנים הייתה היעדר מגרש משלהם, ולכן האימונים של המועדון התקיימו במגרש הממוקם ליד אולם ההתעמלות של חטיבת הביניים בילסקו או במגרש המשחקים הסמוך למטווח. המשחקים ששיחקה הקבוצה היו כל כך פופולריים בקרב האוהדים, עד שהאימונים של השחקנים התקיימו לעתים קרובות בנוכחות המונים.
מלחמת העולם הראשונה קטעה את פעילות המועדון, שחקנים ופעילים רבים יצאו לחזית. פעילות הספורט חודשה רק לאחר סיום המחלמה.
במשחק הראשון לאחר המלחמה שנערך ב-27 באפריל 1919 הפסידה הקבוצה 0:7 לקבוצת BBSV.
ב-1 במאי 1921, נחנך מגרש הכדורגל של מועדון הכח בנוכחות רבה הראשי של ביילסקו, מרקוס שטיינר. במהלך הטקס נערך משחק ידידות בין הכח וינה להכח בילסקו שהסתיים בניצחון האורחים 7:0.
ב-28 באוגוסט 1921 הסתיים המשחק מול יוטצ'נקה קרקוב בקטטה בה היו מעורבים אוהדים מביילסקו, שאיימו על האורחים ועל השופט. התאחדות הכדורגל האזורית קרקוב קנסה את הכח וסגרה את המגרש החדש לציבור עד סוף השנה.
בשנים 1922–1928 השתתף המועדון במשחקי ליגה של התאחדות הכדורגל האזורית קרקוב, ומ-1928 של התאחדות הכדורגל שלזיה. ב-1922 זכתה הקבוצה במספר ניצחונות מרהיבים, כשהביסה 0:9 את ספורטקלוב ביילסקו, 0:10 על מכבי צ'שין ואת Sola Oświęcim 0:12. היא נאבקה על אליפות המחוז דרג ב' נגד קרקוביה קרקוב.
בשנת 1925 הוצף המגרש על ידי נהר ביאלה שזורם בקרבת מקום והשחקנים יכלו לחדש את האימונים רק בשנה שלאחר מכן, לאחר תיקון הנזק.
ההצלחה הגדולה של הקבוצה הגיעה בשנת 1930 כשהקבוצה עלתה לליגה המחוזית של שלזיה.
ב-1937 זכתה קבוצת הכדורגל בתואר אלופת הכדורגל של אגודות מכבי בפולין, כשהיא ניצחה בגמר את מועדון הספורט היהודי קטוביץ' 1:6. שנה לאחר מכן, רוחות עזות הרסו את גדר המגרש.
שחקנים בולטים במחלקת הכדורגל
שחקני הקבוצה ב-1922: דאטנר, קלרנבאום, ברוקנר, פאנטה, הופרט, רייכר, קליינצאהלר, פינדר, לנגר, פוירשטיין, רוזנקרנץ.
קבוצת השחייה של הכח
בשנת 1918 או 1922 נפתחה קבוצת השחייה, שהתאמנה תחילה בבריכת השחייה ביער הצוענים.
באליפות פולין שנערכה בשנת 1923 במשחה ל-100 מטר גב פ. לרנר מסיימת במקום שלישי.
ב-15 באוגוסט 1936 נפתחה בריכת השחייה "פנורמה", אחד המתקנים המודרניים ביותר באירופה באותה העת. ביום הפתיחה נערך משחק כדורמים בניצחונה של הכח שזכתה באליפות המדינה נגד לגיה ורשה 0:4 (שערים: פוישטיין, המרמן, טרמר ווינר). למחרת נערך משחק בין הכח לבין מכבי קרקוב שהסתיים בתיקו 2:2 (שערים: וינר והמרמן, לאורחים: רילטרמן). כשבוע לאחר סיום תחרויות השחייה באולימפיאדת ברלין, ב-20 באוגוסט קבע שיאן העולם במשחה ל-100 מטר חופשי פיטר פיק מארצות הברית בבריכה החדשה, שיא עולם חדש במשחה ל-50 מטר חופשי, לאחר שהגיע לסיבוב תחרויות. בבריכה נערכו תחרויות שחייה ומשחקי כדומים. קבוצת השחייה של הכח ביליץ הייתה הטובה בפולין. בין השחייניות המצטיינות נמנות גם אלופות ושיאניות פולין גרטרודה דוידוביץ', פאני קנדל, לידיה פסטור וזאוברמן שהשתתפו ב. בשנת 1939 הצטרף לקבוצה השחיין האולימפי איליה שרייבמן. ב-1939 זכתה הקבוצה באליפות פולין.
רובוטריקים: המלחמה על סייברטרון - הטרילוגיה
רובוטריקים: המלחמה על סייברטרון - הטרילוגיה (באנגלית: Transformers: War for Cybertron Trilogy) הוא זיכיון צעצועים וטרנסמדיה המהווה חלק מזיכיון הרובוטריקים של חברת הסברו. טרילוגיה זו אינה קשורה למשחק המחשב באותו שם.
הטרילוגיה מחולקת לשלושה חלקים, כאשר כל חלק מורכב משישה פרקים בני 20 דקות כ"א. שלושת החלקים בטרילוגיה הם Siege ("מצור"), Earthrise ("זריחת הארץ") ו-Kingdom ("ממלכה") והם שודרו בין 30 ביולי 2020 לבין 29 ביולי 2021. אתר הביקורות Rotten Tomatoes העניק לחלק הראשון של הטרילוגיה ציון של 100% בהתבסס על סך כולל של 119 ביקורות, בציינו כי "'מצור' נושף חיים חדשים בזיכיון הרובוטריקים באמצעות אנימציה מרהיבה, עומק פילוסופי מפתיע והנאה מובטחת".
גביע אפריקה לאומות 2015
גביע אפריקה לאומות 2015 הוא טורניר הכדורגל ה-30 של גביע אפריקה לאומות. הטורניר נערך בגינאה המשוונית בין ה-17 בינואר ועד ל-8 בפברואר 2015 בחסות קונפדרציית הכדורגל של אפריקה. נבחרת זכתה בטורניר לאחר שגברה במשחק הגמר על  בתוצאה 9–8 בבעיטות הכרעה (0–0 בתום ההארכה), זו הייתה הזכייה השנייה שלה בגביע.
בתחילה אמורה הייתה מרוקו לארח הטורניר, אך היא דרשה מאוחר יותר לדחות את האירוע בגלל התפרצות נגיף האבולה במערב אפריקה, הבקשה נדחתה ומרוקו סירבה לארח את המשחקים. בתגובה, קונפדרציית הכדורגל האפריקאית הודיעה כי לא רק שהמשחקים לא יתקיימו במרוקו, אלא שהמדינה תושעה מפעילות במפעלי הכדורגל האפריקאים הבינלאומיים. ומרוקו הוחלפה כמדינה מארחת בידי גינאה המשוונית.
שלב המוקדמות
נבחרת גינאה המשוונית העפילה למשחקים באופן אוטומטי מתוקף היותה המארחת. לשלב מוקדמות הטורניר נרשמו 51 נבחרות שהתחלקו ל-3 דרגים בסיבוב הראשון והשני שיחקו הנבחרות מהדרג האחרון והלפני אחרון בשיטת בית-חוץ כאשר המנצחת ממשיכה לשלב הבא. בסיבוב השלישי השתתפו הנבחרות שהעפילו משני הסיבובים הראשונים, אליהן הצטרפו הנבחרות מהדרג הראשון ומהדרג השני. המשחקים התקיימו בשיטת בית-חוץ כאשר המנצחת בסיכום שני המשחקים מכל משחק עולה לטורניר הגמר.
מבנה טורניר הגמר
מבנה משחקי הגמר של גביע אפריקה לאומות 2015 זהה לזה של הטורניר הקודם. התחרות מחולקת לשני שלבים: שלב הבתים ושלב הנוק אאוט.
בשלב הבתים משובצות הנבחרות לארבעה בתים בני ארבע נבחרות, וכל נבחרת עורכת משחק אחד נגד שלוש יריבותיה לבית. חלוקת הנקודות היא כמו במשחק כדורגל רגיל, כלומר 3 לניצחון, 1 לתיקו ו-0 להפסד. בשלב זה תשחק כל נבחרת נגד שלוש הנבחרות האחרות בבית, ועל פי הדירוג ייקבעו 16 הנבחרות אשר ימשיכו לשלב שמינית הגמר ושיבוץ המשחקים בשלבים הבאים. הראשונה והשנייה בכל בית יעלו לשמינית גמר, בעוד שהשלישית והרביעית יסיימו את חלקן בטורניר.
במקרה של שוויון במספר הנקודות בין כמה נבחרות, דירוגן ייקבע לפי הקריטריונים הבאים, לפי הסדר:
לשלב הנוק אאוט מבנה שונה. בשלב שמינית הגמר משחקת הנבחרת אשר סיימה במקום ראשון בבית א' נגד זאת אשר סיימה במקום שני בבית ב', וההפך (שנייה בבית א' נגד ראשונה בבית ב'), ובאופן דומה עבור הבתים האחרים. הנבחרת המפסידה במשחק מודחת מהמשך הטורניר, והמנצחת מעפילה לרבע הגמר. במקרה ומתרחש תיקו ניתנת הארכה בת 30 דקות, ואם גם בסופה התוצאה עדיין תיקו המשחק מוכרע באמצעות דו-קרב פנדלים. מנצחת המשחק הראשון של שמינית הגמר מתמודדת מול מנצחת המשחק השני, וכן הלאה לשאר המשחקים. ארבע המנצחות בשלב זה מעפילות לשלב חצי הגמר באופן דומה. הנבחרות שהפסידו בחצי הגמר מתמודדות במשחק נוסף על המקום השלישי, והמנצחות מעפילות למשחק הגמר שבסיומו נקבעות האלופה וסגניתה.
הגרלת הבתים
ב-3 בדצמבר 2014 נערכה הגרלת הבתים של הטורניר. 16 הקבוצות שהעפילו חולקו לארבעה דרגי איכות בני ארבע נבחרות כל אחד. מארחת הטורניר, שובצה לדרג הראשון. שיבוצן של יתר הנבחרות נקבע על פי הישגיהן בשלושת הטורנירים הקודמים.
בית ד'
הערה:לאור השוויון המוחלט בין גינאה ומאלי. נערכה הטלת מטבע שקבעה שגינאה עלתה לשלב הבא.
פרס יפה לונדון יערי
פרס יפה לונדון-יערי הוא פרס המוענק מדי שנה לנשים המקדמות יוזמות חברתיות, על שמה של יפה לונדון-יערי.
יפה לונדון יערי הייתה ממקימות ומובילות מערכת הרווחה למשפחות בישראל בימי קום המדינה. במהלך חייה המקצועיים פעלה למען דאגה לקהילה ועמידה על שוויון זכויות לנשים ועל קידום מעמדן. לאחר מותה בשנת 2003, החליטו שלושת בניה – יוסי, אריק ואליעזר יערי ובני משפחותיהם, להקים מתוך עזבונה קרן במטרה "לסייע לנשים לשבור את תקרת הזכוכית ותאפשר להן להתקדם לעמדות ניהול והשפעה בחברה הישראלית" בני המשפחה גייסו לטובת הקרן תרומות נוספות, במטרה להעניק את הפרס לכל הפחות עד ליום בו ימלאו מאה שנה להולדתה.
בני המשפחה פנו ל"קרן החדשה לישראל" כדי שתנהל את הקרן, כשבני המשפחה שותפים מלאים במיון ובקבלת ההחלטות.
במהלך השנים בהן הקרן פועלת ניתנו הפרסים למגוון נשים מפלחים שונים בחברה הישראלית. נשים דתיות וחילוניות, יהודיות וערביות, ישראליות ותיקות ועולות חדשות. נשים שעסקו ביזמות חברתית, יזמות תעסוקתית, גישור בין אוכלוסיות נשים חלשות והממסד, סיוע בהתאגדות מקצועית, גישור בין קהילות ועוד.
ארץ הפלאות של וילי
ארץ הפלאות של וילי (באנגלית: Willy's Wonderland) הוא סרט קומדיית אקשן ואימה משנת 2021 שבוים על ידי קווין לואיס ונכתב על ידי ג'י.או. פרסונס. בסרט מככב ניקולס קייג', שגם הפיק את הסרט. יחד עם קייג', מככבים בסרט השחקנים אמילי טוסטה, ריק רייז, כריס וורנר, קאי קאדלק, קריסטיאן דל גרוסו, קיילי קוואן, טיירל היל, ג'ונתן מרסדס, דייוויד שפטל ובת' גרנט. הסרט עוקב אחר נווד חסר שם שמועסק בתור איש תחזוקה במסעדה ובמהלך הלילה מותקף על ידי 8 בובות אנימטרוניות עליהן השתלטו רוחותיהן של רוצחים קניבלים.
העבודה על הסרט הוכרזה באוקטובר 2019, כאשר פרסונס רצה להפוך סרט קצר שיצר בשם "ארץ הפלאות של וואלי" בשנת 2016 לסרט באורך מלא. הרעיון משך את תשומת לבו של ניקולס קייג', שהסכים לקחת בו חלק הן כשחקן והן כמפיק. לואיס נשכר כבמאי בדצמבר 2019 ושאר שחקני הסרט לוהקו בפברואר 2020. טרם שחרורו, הסרט זכה לאהדה משחקני המשחק "חמישה לילות אצל פרדי" עקב הדמיון בינו לבין עלילת המשחק.
הסרט במקור נועד להצגה בבתי הקולנוע ברחבי העולם ב-30 באוקטובר 2020, אך הפצתו נדחתה בעקבות מגפת הקורונה. במקום זאת, הסרט הופץ בשירותי הסטרימינג ובהפצה קולנועית מצומצמת בבתי קולנוע מעטים ברחבי ארצות הברית, בהפצת אולפני Screen Media Films ב-12 בפברואר 2021. הסרט קיבל ביקורות מעורבות ששיבחו את משחקו של קייג' ואת תנועותיהן האותנטיות של הבובות האנימטרוניות, אך זכה גם לביקורות שליליות על שאר הדמויות.
עלילה
מחוץ למסעדה, חבריה של ליב מטפסים אל גג המבנה, אך הגג מתרסק והחמישה נופלים לתוך המסעדה. בזמן שהנווד עובד במטבח, ליב מספרת לו שבעבר, המסעדה הייתה שייכת לאדם בשם ג'רי רוברט ויליס, רוצח סדרתי ידוע לשמצה. בסיוע שבעת חבריו הקניבלים, ג'רי רצח משפחות שלמות שבילו במסעדה, אך הרשויות לבסוף גילו את מעשיהם. מבינים שהם לכודים, שמיניית הרוצחים מבצעים טקס שטני במטרה להעביר את נשמותיהם אל תוך הבובות האנימטרוניות במסעדה ולאחר מכן מתאבדים. כשליב מסיימת את ההסבר, חלק מהבובות מתעוררות לחיים ותוקפות את הקבוצה. במהומה שמתחוללת, נייטי האביר משפד למוות את ארון בעזרת חרבו, טיטו הצב ושרה הסירנה טורפים את דן וארטי התנין רוצח את קייטי ובוב בזמן שהם שוכבים בחדר המסיבות במסעדה. כשהבובות תוקפות את ליב, הנווד רוצח את נייטי האביר ואת ארטי התנין.
כריס עצמו הצליח לברוח למשחקיה, שם הוא פוגש בקאמי הזיקית. כריס מצליח ליצור קשר עם השריף אלואיז לעזרה. בהבינה שליז כלואה במסעדה, אלואיז יוצאת אל המסעדה ביחד עם סגן השריף אוון אולסון. בדרכם לשם, אלואיז מספרת לאוון שאחרי שהמסעדה נסגרה, הבובות המשיכו לרצוח אנשים החיים בעיירה, אך היא, טקס וג'אד סגרו איתם עסקה. במהלך השנים שעברו, השלושה גרמו לאנשים מזדמנים שהגיעו לעיירה לעבוד במסעדה במהלך הלילה במטרה שהבובות ירצחו אותם וכך לא יפגעו בתושבי העיירה. הוריה של ליב נהרגו גם הם ולאחר מותם, אלואיז אימצה אותה בתור בתה בעקבות רגשות האשם. כאשר הנווד וליב מגיעים אל המשחקיה, קאמי הזיקית שוברת את צווארו של כריס והורגת אותו. השניים מצליחים לעצור את קאמי, אך עוצרים כאשר אלואיז ואוון מגיעים למסעדה. אלואיז אוזקת את הנווד ומשאירה אותו לבד במסעדה, בזמן שאוון לוקח משם את ליב. בזמן נסיעתם למשרד השריף, אוון וליב מותקפים על ידי טיטו הצב, אך ליב מצליחה לברוח.
במסעדה, הנווד מצליח לעצור את שרה הסירנה ולהרוג את קאמי הזיקית. אלואיז בתגובה מנסה לגרום לוילי הסמור להרוג את הנווד, אך וילי הורג את אלואיז במקום. וילי והנווד מתחילים להילחם, אך הנווד מנצח אותו ועורף את ראשו. בבוקר שלמחרת, טקס וג'אד חוזרים למסעדה ומגלים שהיא נקיה לחלוטין ושהבובות האנימטרוניות נעלמו. הנווד מקבל חזרה את רכבו המתוקן ומציע לליב להצטרף אליו. ג'אד וטקס, בהלם שהנווד שרד את אירועי הלילה, מתיישבים ברכבם ומתכננים לפתוח מחדש את המסעדה. שרה הסירנה, שעדיין בחיים מגיעה ומעלה את רכבם של השניים באש, אך נהרגת גם היא על ידי הפיצוץ, שהורס כליל את המסעדה. הנווד וליב נוסעים בדרכם אל הלא נודע, רואים את טיטו הצב עומד על הכביש, מתנגשים בו והורגים אותו.
שחקנים
בנוסף, מופיעים בסרט השחקנים ג'ייסון טיילר שגילם את אריק מילר, פועל בניין שנשכר על מנת להרוס את המסעדה; ריאן קיגלינגר גילם אופנוען שעבד במסעדה בעבר; ג'וזף וג'סיקה טיגל כזוג היפי שעבד במסעדה בעבר; לורין יאקל, אשן בכן, קווין בראון, אדוארדו לוזאנו, נתניאל סמית' ג'וניור ודי.ג'יי סטברופולוס גילמו את החברים בכת של וילי; מישל וודרוף, מאדריס, רוברט האוול, כריס ספאק, בנטון אידן ואליוט בוסוול גילמו סוכנים מטעם הרשות לאכיפת נושאי האלכוהול, הטבק, הנשק וחומרי הנפץ (ATF); ג'ראד סוטו גילם דמות של חסר בית; קנדס לי גילמה אישה מעשנת שנהרגת על ידי וילי; מיילס וודרוף גילם ילד שנערכה עבורו מסיבת יום הולדת במסעדה בפלאשבק.
פיתוח
העבודה על הסרט הוכרזה לראשונה באוקטובר 2019 על ידי אולפני Screen Media Films לאחר שהכותב והמפיק ג'י.או. פרסונס ניסה לייצר סרט במטרה להרחיב לעצמו את הקריירה, אך לא היה מרוצה מהתוצאה: סרט קצר בשם "ארץ הפלאות של וואלי". פרסונס הכניס את התסריט ל-"רשימה המדממת", רשימה בה נכללים תסריטים לסרטי אימה במטרה שחברת הפקה תתעניין מספיק ותסכים לייצר ממנו סרט באורך מלא. זמן מה לאחר מכן, המגזין "Deadline Hollywood" הכריזו שניקולס קייג' הצטרף לעבודה על הסרט בגלל שהתסריט משך את תשומת לבו. קייג' הסכים גם להפיק את הסרט יחד עם המפיקים ג'רמי דייוויס מאולפני "JD Entertainment" והשחקן לשעבר גרנט קרמר מאולפני "Landafar Entertainment". השלושה עבדו בשיתוף עם המפיק מייק נילון, העובד בחברת ההפקות של קייג' "Saturn Films". קווין לואיס נשכר כבמאי ושאר השחקנים הצטרפו להפקה בפברואר 2020.
לאחר ההכרזה הראשונה על הסרט, מעריצי סדרת המשחקים "חמישה לילות אצל פרדי" הביעו בו התעניינות מכיוון שעלילתו מזכירה את עלילת המשחקים. למרות שפרסונס ולואיס הכחישו את הקשר בין הסרט למשחקים. מכונת הפיינטבול המופיעה בסרט עוצבה בהשראת מכונת הפיינטבול "Davil's Dare" של חברת Gotllieb משנת 1982. שינויים נעשו במהלך ההפקה: שם הסרט שונה מ-"ארץ הפלאות של וואלי" ל-"ארץ הפלאות של וילי" בגלל ענייני זכויות יוצרים, דמויות אנימטרוניות שהיו אמורות להופיע בסרט כגון דאגלס הכלב, פולי הפינגווין, ברי הדוב, פיט הפיראט ורג'ינה הארנבת הוחלפו בארטי התנין, טיטו הצב, גאס הגורילה, נייטי האביר וקאמי הזיקית בהתאמה.
צילומים ועיצוב
צילומי הסרט החלו בפברואר 2020 באטלנטה שבג'ורג'יה ונמשכו כחודש. צוות הצילומים השתמשו באתר באולינג בקניון "ספרייברי" באיסט קוב שבמריאטה בתור סט הצילומים למסעדה. הצוות נאלץ להסתגר באתר בזמן הצילומים בעקבות ההנחיות הקשורות למגפת הקורונה. האפקטים המיוחדים נוצרו על ידי המעצבת מולי קופי, שנעזרה רבות בצילומים ועיצובים של בובות במטרה לדמות את עיצוב תנועות הבובות האנימטרוניות.
חוברות קומיקס
ב-25 ביוני 2021, פרסונס אישר שחברת ההפקות "American Mythology Productions" תשחרר שלוש חוברות קומיקס שעלילתן מקדימה את עלילת הסרט.
חוברת ראשונה
החוברת שוחררה באוקטובר 2021 ועוקבת אחר סיפור מקורן של הבובות האנימטרוניות: ג'רי רוברט ויליס הוא צלם ורוצח סדרתי אמריקאי שרוצח משפחות ששוכרות את שירותיו כדי לספק את רצונותיו הסדיסטיים.
שרה הסירנה הייתה מורה לריקוד שרואה את העוזרת שלה, דבי, מתעלסת עם בן זוגה (או בעלה) גרי והורגת את השניים בעזרת גרזן. זמן מה לאחר מכן, היא נעצרת ביחד עם ג'רי ויליס והשניים מתכננים להקים קבוצה שטנית במטרה להרוג בני אדם.
הסיפור מציג את הפתיחה מחדש של המסעדה לאחר שג'רי ושותפיו מתו. המסעדה נפתחה מחדש על ידי ג'אד וטקס, למרות מחאות הציבור והשריף. לאחר שהבובות האנימטרוניות הורגות את חלק מצוות העובדים, ג'אד מתוודה בפני טקס שנשמותיהם של ג'רי ושותפיו שוכנות בבובות. טקס מחליט להשאיר את המסעדה פתוחה, בזמן שג'אד נפתר מגופות העובדים.
איש ציבור
{{פירושונים|
ארץ הפלאות של וילי
חוברת שנייה
בהמשך, מתברר שקאמי הזיקית הייתה אישה בעלת פיצול אישיות: אישיות אחת היא ילדותית, בעוד השנייה היא פסיכוטית ומסוכנת. כמו כן, אותה האישה מתבררת להיות אחותו של ג'אד לאב.
איש ציבור
ראו גם
}}
ארץ הפלאות של וילי
חוברת שנייה
מתברר שארטי התנין היה מורה אמנות שהפך לרוצח סדרתי בשם ארתור אלן, שהשחית את קורבנותיו ויצר יצירות אמנות בעזרת דמם. לפי הפילוסופיה שלו "העולם הוא קנבס אחד גדול ואני מעניק לו את צבעיו".
טיטו הצב היה מכונאי, שלאחר שצחקו עליו בגלל אהבתו לצבים, הוא רצח את כל חבריו לעבודה ונתפס. לאחר מכן הוא הכיר את ג'רי ואת השאר, יחד איתם הקים את הכת.
לאחר שהבובות האנימטרוניות הורגות אורחים נוספים ואנשי צוות, ג'אד מתלבט האם להשאיר את המסעדה פתוחה, אך ג'אד מקבל הצעה ממשפחה עשירה: לקיים מסיבת יום הולדת במסעדה לילדם וטקס מסכים. למרות תחנוניו של ג'אד, במהלך המסיבה, וילי ושאר הבובות רוצחות את בני המשפחה ואת האורחים. השריף הנוכחי וסגניתו, אלואיז לאנד מכריחים את טקס לסגור את המסעדה, אך ג'אד מצהיר שמעשה זה רק יכעיס את וילי ושותפיו.
חוברת שלישית
החוברת שוחררה ב-30 במרץ 2022 ומציגה את סיפור מקורן של אוזי היען ונייטי האביר.
בעבר, אוזי היה רוצח סדרתי שנודע בשם "רוצח חצות". לאחר שאמו המתעללת חנקה אותו בחוזקה וגרמה לנזק במיתרי הקול שלו, אוזי גדל להיות רוצח סדרתי שתוקף סטודנטיות.
נייטי האביר היה בעברו עובד ביריד ימי הביניים שלאחר שאורח העליב אותו על תפקידו ביריד, הוא רצח את האורח בעזרת חרבו והפך לחבר השמיני והאחרון בכת של ג'רי.
לאחר שבעיירה שוכרים קבלני שיפוצים על מנת להרוס את המסעדה, וילי ושותפיו (כבובות) עוזבים את המסעדה והורגים את מנהל העבודה ואת צוותו, לאחר מכן ממשיכים ברצח תושבים בעיירה. לאחר הרצח, השריף, סגניתו אלואיז לאנד והמון זועם עושים דרכם להרוס את המסעדה.
ביקורות
האתר Rotten Tomatoes העניק לסרט ציון של 60% טריות על סמך 89 ביקורות וציון משוקלל של 5.7/10.
סרט המשך אפשרי
במהלך ראיון, פרסונס ציין שיש לו רעיון לסרט המשך, במידה והסרט ייקבל מספיק תמיכה. בפברואר 2021, הוכרז שמתקיימות שיחות בנוגע לסרט המשך.
פייסלמוס נטררי
פייסלמוס נטררי (שם מדעי: Physalaemus nattereri) היא מין צפרדע ממשפחת הלפטודקטיליים החיה בטבע במרכז ודרום-מזרח ברזיל, במזרח בוליביה ובפרגוואי באזורי ערבות הסראדו.
מאפיינים
זוהי צפרדע קטנה באורך ממוצע של 4.7 ס"מ אצל זכרים ו-5.1 ס"מ בנקבות. היא בעלת גב בצבעי חום בהיר עד כהה או אדמדם, ועליו כתמים או פסים כהים. הבטן חומה בהירה עם כתמים כהים גם.
הצפרדע בעלת לשון דביקה והיא אוכלת חרקים, ברובם נמלים וטרמיטים.
הצפרדע עגלגלה ואינה מיטיבה לקפץ אך היא מתגוננת בצורות אחרות. כשמתקרב אליה טורף כמו נחשים דיפסדידיים, עופות קטנים, חוטמנים או זיזף יבלתי ולהגנה היא יכולה לנפח את אחוריה כדי להציג זוג "עיניים" גדולות מזויפות בעלות אישונים עליהם ואלה עוזרים להתריע את הטורף מלהתקרב, מה שמצליח לעיתים. אם הטורף מתקרב בכל זאת הצפרדע יכולה להפריש תרכובת לא נעימה מהבלוטות שעליהם, לו מינונים שעשויים להיות קטלניים כשל צפעוני גומה אם הם נבלעים. התגוננותה דומה מאוד לצפרדע Physalaemus deimaticus מאותו אזור. למרות הגנתם הם עדיין נטרפים בידי עופות שונים ובידי פשפשי מים גדולים מהמשפחה Belostomatidae, המחפשים בעיקר ראשנים וצעירים.
תפוצת הצפרדע היא בבריכות ומקווי מים מתוקים שונים קרוב לסוואנות ולסראדו, בהם הם מתרבים יחדיו. הנקבות מטילות כ-3,500 ביצים והראשנים מתפתחים במים וניזונים מאצות.
אליפות זוגות הנשים של NXT
אליפות זוגות הנשים של NXT (באנגלית: NXT Women's Tag Team Championship) היא תואר אליפות היאבקות מקצועית, שנוצר על ידי הארגון האמריקאי WWE, למותג NXT. זוהי אחת משתי חגורות אליפות זוגות נשים בארגון, לצד אליפות זוגות הנשים של ה-WWE, השייכת למותגים Raw וסמאקדאון. האליפות נוצרה ב-26 באוקטובר 2021 בפרק של התוכנית NXT.
דקוטה קאי וראקל גונזלס הוכתרו לאלופות זוגות הנשים הראשונות עקב זכייתן בטורניר זוגות הנשים הראשון לזכר דאסטי רודס, זאת לאחר שהקרב על אליפות זוגות הנשים של ה-WWE, שקיבלו, הסתיים באופן מעורר מחלוקת. האלופות הנוכחיות הן פלון הנלי וקיאנה ג'יימס.
היסטוריה
בדצמבר 2018, אליפות זוגות הנשים של ה-WWE נוצרה עבור מחלקת הזוגות הנשית של ארגון ההיאבקות ה-WWE אשר הייתה בלעדית לשלושת המותגים המרכזיים: Raw, סמאקדאון ו-NXT. ב-3 במרץ בפרק של התוכנית NXT, דקוטה קאי וראקל גונזלס, שזכו בטורניר זוגות הנשים הראשון לזכר דאסטי רודס וכתוצאה מכך ניתנה להן ההזדמנות להתמודד על חגורות אליפות אלו, התמודדו מול אלופות זוגות הנשים של ה-WWE באותה תקופה, ניה ג'קס ושיינה בייזלר (שהיו שייכות ל-Raw). לאחר שהשופט היה מעולף במהלך הקרב, בכיר הנהלת ה-WWE, אדם פירס, אשר אחראי על המותגים Raw וסמאקדאון, שלח לזירה שופט שני על מנת לקבוע שקאי נכנעה לבייזלר, אף על פי שקאי לא הייתה המתאבקת החוקית בקרב באותו הרגע. מחלוקת זו גררה לוויכוח מאחורי הקלעים בין פירס לג'נרל מנג'ר של NXT, ויליאם ריגל.
ב-10 במרץ בפרק של התוכנית NXT, ריגל הציג את חגורת אליפות זוגות הנשים של NXT אשר תהיה בלעדית למותג זה במטרה לא להיגרר למחלוקות נוספות עם המותגים Raw וסמאקדאון בעתיד. קאי וגונזלס הוכתרו לאלופות זוגות הנשים הראשונות עקב זכייתן בטורניר הזוגות לזכר דאסטי רודס. תקופת כהונתן לא נמשכה זמן רב, כשכבר באותו הערב, הן הגנו על חגורות האליפות מול המקום השני בטורניר, אמבר מון ושוטצי בלאקהארט. האחרונות ניצחו את קאי וגונזלס והפכו לאלופות זוגות הנשים השניות בהיסטוריה.
עיצוב האליפות
עיצוב האליפות כמעט זהה לאליפות הזוגות של הגברים במותג זה, מלבד למספר דברים חריגים. הרצועות קטנות יותר בשביל הנשים והן בצבע לבן במקום שחור. מעל הלוגו האנכי של NXT בפלטה המרכזית יש כיתוב של "זוגות הנשים" במקום רק הכיתוב "זוגות". הפלטות הצדדיות הניתנות לשינוי מכילות כברירת מחדל את הלוגו של NXT במקום הלוגו של ה-WWE, דבר שהופך את אליפות זו לאחת משתי חגורות אליפות של NXT בעלות מאפיין זה, לצד אליפות צפון אמריקה של NXT. בנוסף, הלוגו של ה-WWE לא נמצא מוטמע בתוך האות "X" של המילה NXT כמו בחגורת אליפות הזוגות של הגברים.
ג'סמין סבוי בראון
ג'סמין סבוי בראון (באנגלית: Jasmin Savoy Brown; נולדה ב-21 במרץ 1994) היא שחקנית קולנוע וטלוויזיה אמריקאית.
קריירה
בראון התחילה לשחק בתפקידים משניים בסדרות הטלוויזיה "גרים", ששודרה NBC ובסדרה "משפחת פוסטר" המשודרת בערוץ Freeform. היא שיחקה בסרטים "Camp Harlow" ו-"Forgotten Hero", ושיחקה בתפקיד אורח בסדרה "ברוקלין תשע-תשע" של NBC.
בשנת 2015, בראון לוהקה לתפקיד החוזר של אוונג'לין "אווי" מרפי בעונות 2 ו-3 בסדרת הטלוויזיה "הנותרים" המשודרת בערוץ HBO. איווי היא בתם של אריקה וג'ון שנעלמת עם חבריה לאחר רעידת אדמה. בעקבות משחקה בסדרה "הנותרים", בראון לוהקה לתפקיד נינה (החברה החדשה של קמרון) בסדרת המדע בדיוני, "Stitchers".
בראון המשיכה לגלם את הדמות הקבועה של הסדרה אמיליה לאנייר בסדרת הדרמה של TNT "וויל", שסיפרה את סיפורו של וויליאם שייקספיר. אמיליה הייתה מוזיקאית, משוררת וסופרת, שהפכה למשוררת האנגלית המקצועית הראשונה ויש שהאמינו שהיא "האישה האפלה" של הסונטות של וויל.
שבועיים לפני הבכורה של "For the People", בראון חתמה בסוכנות השחקנים ICM Partners.
בספטמבר 2020, לוהקה בראון לתפקיד מינדי מיקס-מרטין בסרט "צעקה", שבוים על ידי מאט בטינלי-אולפין וטיילר ג'ילט. הסרט יצא לאקרנים ב-14 בינואר 2022. בראון כיכבה גם בסרט "צעקה 6", שיצא לאקרנים ב-10 למרץ, 2023.
היא גם הוציאה לפחות שני שירים; "יין כתום" ו"לעזאזל" ביוטיוב.
חיים אישיים
בראון מזדהה כקווירית ולסבית.
קשר רנט א קאר
קשר רנט א קאר היא חברה ישראלית פרטית, המחזיקה בזיכיון תאגיד הרץ העולמי בישראל מאז שנת 1985.
היסטוריה
בשנת 1985 הוקמה חברת "קשר א קאר" הנמצאת בבעלות קבוצת מאיר יבואנית רכבי וולוו, הונדה ויגואר ובעלת חברת הביטוח הפניקס, חברת מרכבים ועוד. הקבוצה בבעלות ישראל קז ובני הזוג נילי ויעקב שחר. נכון לשנת 2017 מנכ"ל חברת הרץ ישראל הוא דני שמעוני, המכהן בתפקיד משנת 1997 עם הפסקה של שנתיים (2004-2006). הנהלת החברה ממוקמת בעזריאלי חולון.
אוטו סנטר
בשנת 2009 את רכשה הרץ ישראל את חברת "אוטו סנטר" שעוסקת במכירת כלי רכב, טרייד אין וליסינג פרטי. "אוטו סנטר" משמשת את החברה למכירת רכבים שסיימו את שלוש שנות ההשכרה או הליסינג. בנוסף מחזיקה הרץ ישראל ב-50% ממניות חברת הרכב "אופרייט ליס". המחזיקה בצי של כאלפיים רכבים ופועלת בעשרה מרכזים ברחבי ישראל.
הוועידה הביסקסואלית הבין-לאומית
הועידה הביסקסואלית הבין-לאומית (ICB) הייתה ועידה תקופתית של פעילים ביסקסואלים ואקדמאים מרחבי עולם. הוועידה הייתה מבוססת על מתכונת ועידת "BiCon" הבריטית, שנוסדה בשנת 1984, וכלל סדנאות, דיונים, הרצאות, ישיבות, הופעות ואירועים חברתיים, אשר נפרשו על פני מספר ימים של הכינוס. הוועידה נוסדה בשנת 1991 על ידי חוקר המיניות פריץ קליין, והכינוס הראשון התקיים באמסטרדם. הכינוס האחרון התקיים בשנת 2010, בלונדון.
תאוריית הקשר על חייו של אלביס פרסלי
מספר אנשים דיווחו כי ראו את אלביס פרסלי גם לאחר מותו בשנת 1977. בשל כך, תאוריית הקשר לפיה אלביס לא מת, ובמקום זאת הסתתר, זכתה לפופולריות בקרב מחברים ואנשים רבים.
עדויות ראייה בולטות
התצפית המוקדמת ביותר לכאורה של אלביס היה בנמל התעופה הבינלאומי של ממפיס, אדם הדומה לאלביס לו ניתן השם "ג'ון בורוז", שהיה אותו השם שבו השתמש אלביס כשהזמין חדרים במלונות, נראה בנמל. מספר אנשים דיווחו כי ראו אותו גם בקלמזו, מישיגן בסוף שנות ה-80. דיווחים אלו ספגו לעג פומבי והפכו בסופו של דבר לתוכן צהוב בעיתונים כמו השבועון העולמי החדש. בקליפורניה, אנשים רבים האמינו שראו את אלביס בפארק השעשועים לגולנד בקליפורניה זמן קצר לאחר פתיחתו בשנת 1999. מאוחר יותר התברר כי חקייני אלביס נשכרו כאטרקציה בפארק להנצחת הזמר המפורסם.
על פי שמועות, אלביס הופיע ברקע של סצנה בשדה התעופה בסרט "שכחו אותי בבית" משנת 1990. נטען כי הגבר המזוקן לבוש צווארון גולף וז'קט ספורט שניתן היה לראות מעבר לכתף השמאלית של דמותה של קתרין אוהרה בזמן שהיא מתווכחת עם עובד חברת תעופה היה אלביס. החוקר בן רדפורד הגיב לאנשים שטענו שראו את אלביס: "למה לזייף את המוות שלך ואז להופיע כניצב בסרט פופולרי? איך ייתכן שהצוות לא הבחין בנוכחותה של אחת הדמויות המפורסמות ביותר בעולם? אפילו אם הוא נראה שונה מאוד, האם יכול היה להסוות את קולו ואת הגינונים שלו?" רדפורד עבד קשה מאוד על מנת למצוא את השחקן ששיחק את התפקיד הזה כדי להוכיח שהוא לא אלביס. הוא הסביר שנטל ההוכחה מוטל על הטוען. בראיון ל-USA Today, הבמאי כריס קולומבוס הגיב "אם אלביס היה על הסט, הייתי יודע".
לאחר שאותגר על ידי רדפורד לאתר את זהותו האמיתית של הניצב הזה, קני בידל מצא שהאיש הוא גארי ריצ'רד גרוט, שמת מהתקף לב בפברואר 2016. בידל איתר את בנו של גרוט, רומן, שהסביר שאביו היה אכן הניצב בסצנת שדה התעופה של שכחו אותי בבית, ושהוא הכיר אישית את הבמאי כריס קולומבוס. בשל כך הוא הופיע במספר מסרטיו כניצב, כולל בשכחו אותי בבית.
יש המאמינים שאלביס השתתף ביום הולדתו ה-82. אך היה זה איש זקן בשם בוב ג'ויס עם מאבטחים סביבו, כולו שיער אפור, זקן אפור, משקפי שמש וכובע כדור, וזאת הסיבה שרבים האמינו שמדובר באלביס.
אדם הדומה לאלביס נראה עובד כשומר שטח עבור גרייסלנד, והאמינו שהוא גם אלביס.
קבוצת אנשים מאמינה שאלביס היה מעורב איכשהו במאפיה בתקופתו ככוכב רוק, בתחילה שימש כסוכן סמוי והתגלה. לפיכך, אנשים המאמינים בתאוריה חושבים שהוא זייף את מותו כדי לנסות לרמות את המאפיה.
אסתקלאל טהראן
מועדון הכדורגל אסתקלאל טהראן (בפרסית: باشگاه فوتبال استقلال تهران; לפני המהפכה האיראנית נקרא מועדון הכדורגל תאג' טהראן, باشگاه فوتبال تاج تهران), המכונה בפשטות אסתקלאל, הוא מועדון כדורגל איראני המייצג את עיר הבירה טהראן, בליגת העל האיראנית. המועדון הוקם בשנת 1945. מאז תחילת עונת 1973/1974, הקבוצה שיחקה את משחקי הבית שלה באצטדיון אזאדי בעלת קיבולת של 78,116 מושבים. המועדון נתמך על ידי משרד הספורט והנוער של איראן.
זהו אחד ממועדוני הכדורגל הוותיקים ביותר בטהראן ובאירן ואחד המועדונים המצליחים ביותר בכדורגל האירני, לאחר שזכה בשני גביעי ליגת האלופות האסיאתית, שמונה תוארי אליפות לאומיים ושיא של שבעה גביעים לאומיים. למועדון יריבות ארוכת שנים עם יריבתה המקומית פרספוליס המכונה דרבי סורחאבי (אדום-כחול) או הדרבי של טהראן.
זיזף לבן
זיזף לבן (שם מדעי: Ectophylla alba) הוא מין עטלף קטן במשפחת הזיזפיים, שאנדמי לאמריקה המרכזית ומהווה מין יחיד בסוגו. יש לו פרווה ייחודית, לבנה לחלוטין שנדירה במיוחד אצל עטלפים, כנפיים שחרחרות ואוזניים ועלה אפי צהובים. הזיזף חי בקבוצות קטנות ביערות הגשם, ובונה לעצמו אוהלים מעלים גדולים על ידי ניקוב אסטרטגי של צלעות העלה בשיניו; האוהלים משמשים לו למחסה מפני שמש, גשם וטורפים. הזיזף הלבן ניזון אך ורק מתאנים ומתרבה עד פעמיים בשנה כשבכל פעם נולד גור יחיד. הזיזף הלבן נחשב לעטלף נדיר למדי ואוכלוסייתו נמצאת בירידה מתמשכת עקב אובדן בית גידול.
טקסונומיה ומיון
הזיזף הלבן תואר מדעית לראשונה בשנת 1892 על ידי הזואולוג האמריקני הריסון אלן; ההולוטייפ שבו השתמש אלן לתיאור המין החדש נאסף על ידי צ׳ארלס הסקינס טאונסנד ליד נהר סגוביה במזרח הונדורס בשנת 1887. אלן העניק לו את השם המדעי ״אקטופהילה אלבה״; המילה הראשונה מורכבת משתי מילים יווניות ״אקטוס״ ו״פולון״ ומשמעותן היא ״עלה זקוף״ בהתייחס לעיטור עלה האפי הבולט שלו. המילה השנייה מקורה במילה הלטינית ״אלבוס״ (= לבן) בהתייחס לצבע הלא אופייני. השמות הנפוצים של הזיזף הלבן באנגלית הם: עטלף לבן, עטלף לבן הונדורי ועטלף בנאי לבן. למרות היותו עטלף צבעוני ובולט, הזיזף הלבן נצפה שוב בטבע רק 60 שנה לאחר גילויו.
הזיזף הלבן משתייך למשפחת הזיזפיים בתת-סדרת דמויי נשפון; בתוך משפחת הזיזפיים, הוא מסווג תחת תת-משפחת זיזפי התאנים. הזיזף הלבן מוכר כיום כטקסון מונוטיפי, אולם בעבר היו תקופות מסוימות שהוא וזיזף מקונל שויכו לסוג אחד. מבין זיזפי התאנים, זיזף מקונל בעל הקרבה החיצונית והפילוגנטית הגדולה ביותר לזיזף הלבן. מינים נוספים שקרובים אליו פילוגנטית וחיצונית הם ערפדון קטן, ערפדון צהוב-אוזן וזיזף רחב-חוטם.
אנטומיה ומאפיינים פיזיים
הזיזף הלבן הוא עטלף חיוור ונאה עם מראה סימפתי שאינו אופייני לעטלפים. הוא מתאפיין בגוף קומפקטי וכדורי, ראש רחב ומעוגל, פנים חינניות וכנפיים קצרות יחסית. גולגולתו העדינה בעלת קודקוד מעוגל ומתאפיינת בשקעים עמוקים ליד ארובות העין. אוזניו גדולות, רחבות ומעוגלות ולהן צפירים זעירים, משוננים וקמורים. חרטומו רחב וקצר במיוחד, לועו דק, שפתו התחתונה מכוסה ב8–10 יבלות עגולות ומתחתיהן 4 גבשושיות זעירות. עיניו שחורות, חרוזיות ובולטות בתוך השקע שסביבן, והן האיבר הכהה ביותר בגופו.
על אפו של הזיזף הלבן מתנוסס עיטור עלה אפי גדול, רחב ומשונן, והוא מורכב מחנית ארוכה זקופה ומפרסה רחבה סביב הנחיריים העמוקים והחזיתיים; בנוסף, מאחורי העיטור יש טבעת יבלתי נפוחה שאינה בולטת כל כך. הפיגמנציה הבהירה של העיטור האפי בשילוב עם הפרסה והנחיריים החזיתיים, מעניקים לזיזף הלבן מראה ברווזי או חזירי. משנן השיניים של הזיזף בכל לסת הוא: ובסך הכול 28 שיניים. הזיזף הלבן הוא עטלף קטנטן; אורך ראשו וגופו 37–47 מ״מ, אורך הזרוע 25–31 מ״מ ואורך אוזניו 10–15 מ״מ; משקלו 5–7 גרם בלבד ומוטת כנפיו בסביבות 10.2 ס״מ; בכך, הוא קטן יותר מעמיתו זיזף מקונל. הזכרים גדולים במעט מן הנקבות. בדומה לזיזפים רבים גם מין זה נטול זנב, וכנף הזנב שלו אינה מפותחת ומצטמצמת לכדי קרום דק וצר בצידי הרגליים.
כסות ומראה חיצוני
הפרווה של הזיזף הלבן קצרה, צפופה וצמרירית עם מרקם משי עדין ורך. כפי שמרמז שמו הרשמי והמדעי, הזיזף הלבן מתאפיין בפרווה לבנה כשלג שייחודית בקרב העטלפים; מלבד הזיזף הלבן, יש רק עוד שני סוגי עטלפים בעלי צבע דומה מתוך 175 הסוגים שבסדרת העטלפים כולה: אשמן הרפאים שלאחד ממיניו יש אף סימפטריה עם הזיזף הלבן באמריקה המרכזית, וערפד מדומה רפאים מיבשת אוסטרליה. מכיוון שהפרווה שזורה בשערות אפרפרות, הצבע הכללי עשוי לנוע מלבן בוהק ללבן קרם, לבן מלוכלך או אפור צפחה עדין, בפרט במפשעה, בצלעות ובפלג הגוף האחורי.
הכנפיים שחרחרות או אפורות כהות בניגוד מובהק לגוף הלבן, וכנף הזנב חיוורת וחסרת שיער. האוזניים, הצפירים, העיטור האפי ויבלות השפתיים בצבע צהוב עז שמעורב לעיתים בכתמתם. הרגליים והזרועות אדומים-ורודים, עצמות הכנף צהובות-כתומות, כפות הרגל בצבע חום-אוכרה והטפרים חיוורים. חלקים מסוימים בפנים עשויים להיות ורודים, וסביב העיניים השחורות יש טבעת אפורה כהה. מתחת לעור הגולגולת, יש לזיזף שכבה דקה של פיגמנציית מלנין שחורה יוצאת-דופן שאינה נראית לעין, והיא נועדה להגן על המוח מפני קרינת אור על-סגול.
פיגמנטציה צהובה
הפיגמנטציה הצהובה-כתומה של הזיזף באוזניים ובעיטור האפי היא ייחודית, ונובעת מריכוז גבוה של קרוטנואיד מסוג לוטאין שאותו הזיזף מפיק ממזונו בדומה לפלמינגו. בכך, הזיזף הלבן הוא היונק המתועד הראשון שמסוגל לרכז בעור שלו קרוטנואידים ברמה המספיקה ליצור צבע בולט. הפיגמנטציה משתנה בין הזוויגים ובין הבוגרים לצעירים. באוזניים למשל, על אף שבהירות הפיגמנט אינה משתנה משמעותית עם הגיל, הרוויה של הצבע הצהוב גבוהה וחדה יותר אצל הבוגרים. בעיטור העלה האפי הדבר בולט אפילו יותר: העיטור של הזכרים בעל בהירות ורוויה גבוהה בהרבה משל נקבות בוגרות וזכרים צעירים, וניתן לזהות אותם באמצעות צבע צהוב בהיר ועז.
ההבדלים הנזכרים בפיגמנטציה הצהובה אצל הזיזף הם ביטוי של דו-צורתיות זוויגית שמשפיעה על הברירה הזוויגית: מאחר שהצבע הצהוב של העיטור והאוזן מופק מהמזון, ככל שהוא עז, רווי ובהיר יותר אצל הזכר הדבר מצביע על כושר גופני גבוה, וכך הנקבה יכולה להשתמש בצבע כמדד לבחירת בן הזוג. מכיוון שריכוז קרוטנואידים מסוג לוטאין מונע פגיעה ברשתית העין, ייתכן שהפיגמנטציה הצהובה מצביעה גם על שימוש מפתיע בראיית צבעים במהלך הלילה.
תפוצה
הזיזף הלבן הוא הטקסון המונוטיפי היחיד במשפחת הזיזפיים שאנדמי לאמריקה המרכזית. התפוצה שלו מצומצת יחסית, וכוללת את מזרח הונדורס, ניקרגואה, קוסטה ריקה וצפון פנמה באזור המכונה ״השפלה הקריבית״. טווח התפוצה שלו משתרעת מחוף האוקיינוס האטלנטי במזרח עד לאגם ניקרגואה במערב. המין נחשב לנדיר למדי ואינו נלכד לעיתים קרובות ברשתות ערפל. בית הגידול שלו מורכב בעיקר מיער גשם טרופי לח, ירוק-עד או משני שמותאם יותר לדרישות התזונה שלו. הוא מצוי בעיקר בשפלות ובמידה פחותה בגבעות ומדרונות הררים נמוכים ברום 700 מטר מעל פני הים.
התנהגות ובניית אוהלים
הזיזף הלבן הוא עטלף חברותי פעיל לילה, ואחד מ-4 סוגים במשפחת הזיזפים שמשתמשים בעלים לבניית אוהלים למחסה לצד זיזף בנאי, זיזף פירות וזיזף מקונל. שיטת הבניה לעומת זאת שונה לחלוטין ביניהם: הזיזפים האחרים כוססים את הפטוטרת של מספר עלים גדולים, עד לחיתוך חלקי שמוביל לקריסם למטה בזה אחר זה ויצירת אוהל אנכי; הזיזף הלבן לעומתם, מתמקד בעלה ענק אופקי ויחיד, ומנקב בנגיסות קטנות את מרבית הוורידים משני צידי העורק המרכזי, עד שהעלה הענק מתקפל משני צדדיו לזווית הנדרשת. על מנת למנוע מהעלה הענק לקרוס, הזיזף חייב לוודא שיש לו תמיכה מספקת שתשא את משקלו, ולכן הוא מנקב את העלה בצורה מדויקת ואסטרטגית: הניקוב נעשה במרחק של 5 מ״מ מהעורק המרכזי, תוך כדי שמירה על מרווח בין נקב לנקב; נוסף על כך, הוא מותיר את בסיס העלה וקצהו חפים מניקובים. אף על פי שזיזף יחיד מסוגל לבנות את האוהל לבדו, לעיתים קרובות משתתפים בבניה מספר זיזפים היות שמדובר במשימה מורכבת מדי עבור עטלף כה קטן. ברגע שהאוהל מוכן, מתקבצת בתוכו בהדרגה מושבה קטנה של 1–15 פרטים שהאוהל מספק עבורה מחסה מפני שמש, גשם, רוח, טורפים וטפילים. הזיזפים הלבנים נצמדים לאורך העורק המרכזי של העלה זה בצד זה במבנה ייחודי בצורת אשכול. אוהל שבתוכו אשכול זיזפים מכונה על ידי חוקרי הטבע ״לול עטלפים״. לאחר שהעלה הוסב לאוהל באמצעות חיתוך הוורידים, תוחלת החיים הממוצעת שלו מתקצרת משמעותית והוא קמל ומתייבש לאחר 7.5 שבועות (במקום 61 שבועות אצל עלה רגיל). בשל כך, הזיזפים הלבנים אינם יכולים להסתפק בבנית אוהל אחד אלא ממשיכים לבנות בקצב איטי רשת אוהלים ברחבי היער, כך שברגע שאוהל אחד יתייבש יהיה להם מספר אוהלים חלופיים מוכנים. הזמן המרבי שבו הזיזף שוהה באוהל אחד הוא 45 יום, אך בדרך כלל הוא מחליף אוהל אחת לכמה ימים, וכך מתאפשר לו גם להחליף את אזור ליקוט המזון מבלי להתרחק מאתר הלינה.
העלים העיקריים שמשמשים את הזיזף הלבן לבניית אוהלים, הם העלים הענקיים של צמח ההליקוניה (Heliconia) ומהמינים הבאים: H.pogonantha ,H.tortuosa ,H.imbricata ,H.latispatha ו-H.sarapiquensis. אף על פי שהזיזף תועד לעיתים רחוקות בונה אוהלים מעלים גדולים של קלתאה ואישנוסיפון (Ischnosiphon), הגורם העיקרי שמשפיע על בחירת העלים הוא לאו דווקא מין הצמח אל גילו וגודלו: העלים המועדפים הם עלים טריים בני פחות מ-30 יום ובאורך של 1.2-0.8 מטר; הסיבה להעדפת עלים צעירים על פני בוגרים וישנים, נובעת מכך שלזיזף קל יותר לנגוס בהם ולעצב אותם. הזיזף גם מעדיף למקם את האוהלים באזור עם צמחייה קרקעית דלילה וחופת יער סגורה, ושגובה האוהל מקרקעית היער יהיה מעל מטר וחצי ולא יותר מ-2 מטר. לכל ההעדפות הללו יש יתרונות עבור הזיזף: בניה באזור נמוך מגינה על האוהל מפני רוחות וטמפרטורות נמוכות ששוררות בחופה הגבוהה ומאפשרת לזיזפים לשמור על טמפרטורה אחידה בתוך האוהל עם תנודות מעטות (כ-23 מעלות); מאידך, שמירה על מרחק ניכר מהאדמה מגנה עליו מפני טורפים קרקעיים. חופת יער סגורה מקטינה את חשיפת האוהל לרוחות וגשם, בעוד שצמחיה קרקעית דלילה נותנת לזיזפיים מרחב פתוח מתחת לאוהל שמקל על הכניסה והיציאה. המכלול של ההעדפות חיוני עבור הישרדות הזיזף הקטן, שכן הוא משפיע מאוד על תוחלת חיי האוהל ומונע בזבוז אנרגיה יקרה על בניית אוהלים רעועים.
תקשורת, תזונה ויחסי גומלין
טווח השטח הביתי של הזיזף עומד על 22–63 דונם. אף על פי שהזיזף תמיד חוזר לאחר הפעילות הלילית לתוך האוהל שבנה, הוא אינו מגן עליו מפני זיזפים אחרים ואינו מציג שום התנהגות טריטוריאלית. התקשורת בין הזיזפים מבוססת על מגע וקולות, ואיכון-הד נמצא בשימוש בפעילות הלילית כדי להתחמק ממכשולים ולאחר מזון. הטורפים העיקריים של הזיזף הלבן הם קופי סנאי, קופי קפוצ'ין, אופוסומים, נחשים וינשופיים. השהייה בתוך אוהלי עלים במקום מערות וחללי עצים שאופיינים לעטלפים, מפחיתים את החשיפה של הזיזף הלבן לטורפים פוטנציאליים, וכל מגע של טורף עם גבעולי הליקוניה יגרום לאוהל לרעוד ולהתריע בפני יושביו על סכנה מתקרבת. בניגוד למצופה, הצבע הלבן אינו הופך את הזיזף לבולט בעלווה של היער: באוהל חשוף, אור השמש שמסתנן או משתקף על העלה הירוק מעניק לפרווה הלבנה מראה ירקרק, וכך הזיזף מוסווה בצורה מושלמת כל עוד הוא ללא תנועה; באוהל מוצל, נוכחות של גוש לבן בולט בתוך העלה עשוי להידמות בעיני הטורפים כקינים לבנים של צרעות נייר.
הזיזף הלבן הוא יונק אוכל-פירות, והוא והזיזף לבן הכתף הם העטלפים הקטנים ביותר בעולם שניזונים מפירות. הזיזף הלבן ניזון בעיקר ממין תאנה אחד - פיקוס קולוברינה (Ficus colubrinae), ומגוון מדי פעם במיני תאנים נוספים כמו פיקוס סכיפי (Ficus schippii). פיקוס קולוברינה מפיק פירות בצורה אסינכרונית, ולכן הזיזף יכול להתבסס עליו כמקור מזון עיקרי בכל ימות השנה. הזיזף מעדיף להתמקד בפיקוסים עמוסי תאנים וסמוכים לאתר הלינה שלו, מאחר שהם מקטינים את הצורך לעוף ולהיחשף בפני טורפים ליליים. עם זאת, הבררנות שלו מצריכה אותו לעיתים קרובות לתור אחר הפיקוסים המבוקשים על פני שטחים נרחבים. חוקרי הטבע מעריכים שלמרות העדפות המזון, הזיזף מן הסתם צורך פריטי מזון משלימים.
רבייה ומחזור חיים
הזיזף הלבן מתרבה בעונה החמה והגשומה באמריקה המרכזית שמשתנה מעט בין האזורים ומתרחשת בין מאי לאוגוסט. במהלך העונה, הזכר מזדווג עם 5–6 הנקבות שנמצאות באשכול שלו. מכיוון שההזדווגות עם כל הנקבות מתרחשת בפרק זמן קצר, ההמלטות מסונכרנות וכל הנקבות באשכול ממליטות באותו שבוע. מיד לאחר תחילת ההמלטות, כל זכר עוזב את האשכול שלו זמנית ועובר לגור באשכול נפרד של זכרים כדי להקל על הנקבות בגידול הצאצאים. אשכול הזכרים הזמני עשוי להכיל עד 6 פרטים וברגע שהגורים נגמלים הוא מתפרק וכל זכר חוזר לאשכול שלו.
ההיריון של הזיזף הלבן קצר במיוחד ונמשך 3 שבועות בלבד. הזיזפית ממליטה גור יחיד מפותח בכל פעם, ומרגע הלידה ועד הגמילה היא מטפלת בו בצורה איטנסיבית. הגור יונק מהאם במשך היום, ובמהלך הלילה נשאר בתוך האשכול כשאימו מגיעה להניק אותו עד 6 פעמים בין הגיחות לאיתור פירות. מין זה מפגין התנהגות חריגה לעטלפים, בכך שהנקבות האחרות שנשארות באשכול לוקחות את הגור תחת חסותן ומניקות אותו עד שאימו חוזרת. כתוצאה מכך, הגורים גדלים בקצב מהיר ונגמלים ומסוגלים לעוף עד גיל 20 יום. בגיל 35 יום, הם כבר עצמאיים לחלוטים וכמעט שלא ניתן להבדיל ביניהם לבין הבוגרים מבחינת גודל וצבע.
תוחלת החיים של הזיזף הלבן אינה ידועה, אך עשויה להיות בסביבות 7 שנים.
מצב שימור
הזיזף הלבן מסווג על ידי הרשימה האדומה של IUCN במצב השימור קרוב לסיכון (NT), מכיוון שהוא חווה ירידה משמעותית במספריו מתחילת המאה ה-21, שלעת עתה קטנה משיעור של 30%; אם המגמות הנוכחיות יימשכו, המין צפוי בעתיד להעפיל לקטגוריית השימור פגיע (VU). הגורם העיקרי לצניחה באוכלוסיית הזיזף הלבן הוא אובדן בית גידול מתמשך כתוצאה מבירוא יערות לשטחי חקלאות ועיור נרחב עקב הגידול באוכלוסייה האנושית בשפלה הקריבית. הזיזף רגיש במיוחד לפגיעה בבית גידולו בשל דרישות התזונה המיוחדות והעדפות בית הגידול שלו. המין אינו מאוים מצד ציד ומצוי במספר אזורים מוגנים.
במדע
בניגוד לעופות, דו-חיים וזוחלים, היונקים נחשבים לבעלי חיים שאינם מסוגלים לסנתז קרוטנואידים ועליהם לצורך אותם במזונם ללא אבחנה, כשהם מופצים בתוך הגוף בצורה לא יעילה ברקמות ובאיברים. חיסרון זה מגביל את היכולת הפוטנציאלית של היונקים להפיק תועלת מגורמים נוגדי חמצון שמסייעים למערכת החיסונית בגוף. מסיבה זאת, הזיזף הלבן עורר התעניינות בקהילה המדעית, לאחר שנתגלה שהוא משתמש בקרטנואידים כדי לייצר את הפיגמנציה הצהובה-כתומה של אוזניו ואפו; בכך, הוא הפך ליונק המתועד הראשון שמייצר צבע עור גלוי, וככל הנראה הדבר מתרחש גם אצל קרובו זיזף מקונל. הזיזף הלבן מבודד את הפיגמנטים הצהובים מהתזונה שלו, בעיקר מהתאנים האדומות-צהובות של פיקוס קולוברינה. הלוטאין, שהוא הקרוטנואיד האחראי על הפיגמנציה הצהובה, קיים אצלו בעור בצורתו האסטרית, ובכבד בצורתו החופשית.
על פי מאמר שפורסם בPNAS, הדבר מצביע על כך שלזיזפים הלבנים יש מנגנון פיזיולוגי ייחודי להמרת לוטאין חופשי ללוטאין אסטרי - דבר שאינו קיים אצל בני אדם. ללוטאין תפקיד חשוב בבריאות העיניים על ידי מניעת פגיעה ברשתית, וההשארה היא, שאם הלוטאין החופשי בעין אנושית היה אסטרי, הוא היה יעיל ביותר בשימור הראייה. מסיבה זאת, הבנת תהליך המרת הלוטאין החופשי ללוטאין אסטרי אצל הזיזף הלבן, יכולה לסייע בעתיד בהבנת היציבות והזמינות הביולוגית של קרטנואידים מועילים לבריאות האדם ובפרט בטיפול בניוון מקולרי בעין אנושית.
הר ברגר
הר ברגר (באנגלית: Mount Berger) הוא הר בהרי מריק, בארץ אלזוורת' שבאנטארקטיקה.
מורדותיו הצפוניים של ההר סלעיים ותלולים ביותר.
ההר ממוקם 3.7 קילומטרים צפונית מזרחית להר בקר.
גובהו של ההר 1,500 מטרים מעל פני הים; והוא ההר ה-2,940 בגובהו באנטארקטיקה.
גילוי ומיפוי ההר
ההר מופה על ידי הסקר הגאולוגי של ארצות הברית (USGS), בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1961 – 1967.
מקור השם
שמו של ההר ניתן לו על ידי הוועדה המייעצת לשמות אנטארקטיים (US-ACAN).
ההר נקרא על שמו של ריימונד אי. ברגר (Raymond E. Berger), מצי ארצות הברית, שהיה טייס המטוס שהטיס את משלחת החצייה מטעם אוניברסיטת ויסקונסין (University of Wisconsin Traverse Party) לאזור, וכן טס משימות תמיכה מטעם האוניברסיטה בעונת המחקר (הקיץ האנטארקטי) 1965 – 1966.
לקריאה נוספת
• PETER D. ROWLEY and WALTER R. VENNUM, Editors, Studies of the Geology and Mineral Resources of the Southern Antarctic Peninsula and Eastern Ellsworth Land, Antarctica, U.S. GEOLOGICAL SURVEY PROFESSIONAL PAPER 1351
זיזף העצים
זיזף העצים (שם מדעי: Ardops nichollsi) הוא סוג של עטלף בינוני במשפחת הזיזפיים, שאנדמי לאזור הדרומי של הים הקריבי ומהווה מין יחיד בסוגו. הוא תואר מדעית לראשונה בשנת 1891 על ידי הזואולוג הבריטי אולדפילד תומאס. במקור תוארו 5 מינים נפרדים משרשרת האיים שבהם זיזף העצים מצוי, אולם לאחר מחקר מדוקדק שהתפרסם בשנת 1967 כולם סווגו כתת-מינים שלו. זיזף עצים קרוב חיצונית ופילוגנטית לזיזפי התאנים האנדמיים אף הם לקריביים (זיזף תאנה אדום, זיזף תאנה ג'מייקני וזיזף תאנה קובני).
תיאור
זיזף העצים מתאפיין בגולגולת רחבה, בחרטום קצר ובגוף קטן וגוצי. אוזניו קצרות ומשולשות עם צפירים קטנים, ועיניו קטנות עם אישונים זהובים-ירקרקים. עיטור העלה האפי מורכב מחנית גדולה, מקמט תלתני סביב הנחיריים, לצד טבעת נפוחה גדולה סביב החוטם. החותכות הקדמיות חזקות ומותאמות לחיתוך ולעיסת פירות. אורך הראש והגוף של זיזף העצים 60–73 מ״מ, אורך הזרוע 42–51 מ״מ ומשקלו עד 18.7 גרם. הנקבות גדולות מן הזכרים. כפי שאופייני למספר סוגי זיזפים, גם סוג זה הוא נטול זנב. קרום התעופה האחורי קצר ושעיר.
הפרווה של זיזף העצים ארוכה, גסה וצפופה. צבעה הכללי חדגוני למדי ונע בין אפור כהה לחום אפרורי, חאקי, בז׳ כהה, או חום ביסטר כהה. עם זאת, השיער עצמו מורכב משלושה גוונים: חום כהה בבסיס, צהוב במרכז וחום בהיר בקצה. הראש והגחון עשויים להיות בהירים יותר משאר הגוף (שילוב של אפרפר ולבנבן). בצידי הכתף יש נקודות לבנות קטנות. האוזניים והעיטור האפי צהבהבים או כתמתמים. הכנפיים שחרחרות-סגלגלות, והזרועות והרגליים בצבע בורדו או ורוד.
תת-מינים
לזיזף העצים 5 תת-מינים שתוארו במקור כמינים נפרדים:
תפוצה וביולוגיה
זיזף העצים מצוי באזור הקריביים; הוא אנדמי לאיי האנטילים הקטנים, ונוכח ב-12 איים מתוכם: סנט אוסטטיוס, סאבא, סנט קיטס, נוויס, ברבודה, אנטיגואה, מונטסראט, גוואדלופ, דומיניקה, מרטיניק, סנט לוסיה וסנט וינסנט. בסך הכול, הוא נוכח ב-5 מדינות אי עצמאיות והיתר הם שטחי חסות של הולנד, צרפת ובריטניה.
בית הגידול של זיזף העצים מורכב מיער גשם טרופי, יער עננים, בתה חופית, מטעי בננות וקקאו וגנים בוטנים. הוא נוטה להתגורר בסמוך לנחלים ומקורות מים אחרים. הוא נוכח בשפלות, בחופים, בגבעות וברכסים הרריים.
כפי שמרמז שמו, זיזף העצים מתייחד משאר המינים במשפחתו בכך שהוא נתלה אך ורק על ענפי עצים וצמחייה גבוהה אחרת במהלך היום, בניגוד לשאר הזיזפים שלנים במערות, עצים חלולים או מבנים נטושים. התזונה של המין מורכבת בעיקר מפירות קטנים והוא נוטה לחפש את מזונו בסמוך למקורות מים. נוכחותו המתמדת סביב העצים יצרה לו מוניטין של מזיק למטעי קקאו ובננות, אם כי חוקרי טבע מעריכים שהאחראי העיקרי לנזקים הוא דווקא הזיזף הנאוטרופי הג׳מייקני הגדול והנפוץ יותר. עונת הרבייה מתרחשת כנראה סביבות דצמבר, עם שיא המלטות במרץ ואפריל. הזיזפית ממליטה גור יחיד.
מצב
זיזף העצים מסווג על ידי הרשימה האדומה של IUCN במצב השימור ללא חשש (LC), שכן למרות תפוצתו המוגבלת הוא אינו נתון באיומים משמעותיים (כריתת יערות למשל), ואוכלוסייתו גדולה ככל הנראה. מגמת האוכלוסייה אינה ידועה. עם זאת, האוכלוסיות באיים קטנים נמצאות בסיכון מפני שינויי אקלים דוגמת הוריקנים. הזיזף מצוי במספר שמורות טבע הפזורות ברחבי האנטילים.
פסטיבל הג'אז לאב סופרים
פסטיבל הג'אז Love Supreme הוא פסטיבל בן שלושה ימים של המרכז למוזיקה "גרינפילד", המתקיים מדי שנה בסוף השבוע הראשון של יולי בגלינד פלייס בדרום דאונס במזרח סאסקס ובנוסף, גם פסטיבל מוזיקה בן יום, שהתקיים בשנת 2018 ו-2019 Roundhouse בקמדן, לונדון.
הפסטיבל כולל מגוון של סגנונות מוזיקליים הקרובים לג'אז, כמו פאנק, מוזיקת נשמה, בלוז והיפ הופ.
הפסטיבל מורכב מחמש במות:
מאז השקתו, בשנת 2013, אירח הפסטיבל אמנים כמו יו מסקלה, הרבי הנקוק, לורן היל, Earth, Wind & Fire, גרייס ג'ונס, ואן מוריסון, גלדיס נייט, לורה מבולה, ג'יימי קולום, ג'ורג' בנסון, צ'יק קוריאה, סטיב וינווד, נייל רוג'רס, לואי וגה, אספרנסה ספולדינג, אלביס קוסטלו, בראד מלדאו, רוברט גלספר, מהליה, גרגורי פורטר, ליאן לאס חוואס, טום מיש, מאוויס סטייפלס, פרעה סנדרס ורבים אחרים.
הפסטיבל מיוצג על ידי Neapolitan Music ו-U-Live, והוקם על ידי עורך הדין לשעבר ומנהל התקליטים Ciro Romano.
2013
פסטיבל הג'אז הראשון של Love Supreme נערך בסוף השבוע של 5–7 ביולי. אתר הפסטיבל נפתח ביום שישי עם נגינת הלהקות המקומיות ואחריהם מופע של מועדון הלילה Funky Sensation. ביום שבת 6 ביולי התקיימו על הבמה המרכזית הופעות של צ'ארלס בראדלי, מיכאל Kiwanuka, חברת "שיק" שהציגה את הגיטריסט נייל רוג'רס את בריאן פרי ו"התזמורת של בריאן פרי". על במות אחרות באתר הפסטיבל ניגנו רוברט גלספר, סנארקי פאפי, מרקוס מילר, קורטני פיין, זארה מקפרלן, רביעיית פורטיקו וקיירוס 4Tet. ביום ראשון החלו האירועים במופע של ג'ולס הולנד ולאורך כל היום התקיימו הופעות של להקת הג'אז-אסיד Brand New Heavies, אספרנסה ספאלדינג, גרגורי פורטר, סווטו קינץ ', מלודי גארדו, שלישיית רולר, שלישיית ניל קאולי וטרנס בלנשרד.
2014
פסטיבל הג'אז השני של Love Supreme החל ביום שישי, 4 ביולי. על הבמה הראשית נפתחו ההופעות בשבת עם "משפחת הנשמה" של נטלי ויליאמס ואחריה הופעות של סנארקי פאפי, Incognito, Laura Mvula והמופע הראשי של ג'יימי קולום. במקומות אחרים בפסטיבל, על במת "ביג טופ", בחסות מועדון הג'אז של רוני סקוט, נגנו והתארחו מבצעים כמו ג'ון סקופילד בביצוע ל - Überjam, האלבום "פריזמה" של דייב הולנד, ללה האת'וויי ודריק הודג '. ביום ראשון, 6 ביולי, הופיעו לאורך כל היום - שלישית ההיפ-הופ דה-סול, עם ביצועים של Soul to Soul, גרגורי פורטר, קורטני פיין, אליס ראסל, שלישיית כריסטיאן מקברייד והלהקה הבריטית Polar Bear.
2015
אירועי 2015 של Love Supreme נערכו בין 3 ל-5 ביולי והזמרת צ'אקה קאן הופיעה על הבמה המרכזית במוצאי שבת. ראג-אנ'-בון מאן, (בדיוק שנה מאז סינגל שיצא כלהיט הראשון שלו), פתח את המופע על הבמה המרכזית ואחריו עומר וננה שרי. ואן מוריסון סיים את הפסטיבל לשנת 2015 על הבמה המרכזית ביום ראשון בערב שקנדי סטטון וליסה סטנספילד קדמו לו. על במת ה"ביג טופ" נראו ענקי ג'אז כמו טרנס בלנשרד, ג'ייסון מוראן, ג'ושוע רדמן ויו מסקלה מנגנים לאורך סוף השבוע. על במת ה-Bandstand הופיעו קבוצות Vels Trio ו-Nerija מהתוכנית "Tomorrow's Warriors".